b'\n_START_ARTICLE_\nPeter Brenner\n_START_PARAGRAPH_\nPeter Brenner (1677 N\xc3\xa4rpi\xc3\xb6 \xe2\x80\x93 4. juuli 1720 Stockholm) oli Eesti vaimulik._NEWLINE_Brenner immatrikuleeriti 8. veebruaril 1698 Turu \xc3\xbclikooli, \xc3\xb5ppis seej\xc3\xa4rel aastast (ei olnud k\xc3\xbcll immatrikuleeritud) 1699 Tartu \xc3\xbclikoolis, v\xc3\xa4itles seal aastal 1701 pro gradu professor Daniel Sacroviuse eesistumisel._NEWLINE_Oli Riias Turu jalav\xc3\xa4er\xc3\xbcgemendi vaimulik, teenis aastatel 1703\xe2\x80\x931704 Narva rootsi garnisonipastori ja Narva Mihkli koguduse abi\xc3\xb5petajana. Aastal 1704 viidi Venemaale vangi. Oli Aasovis ja Taganrogis aastatel 1705\xe2\x80\x931709 vene vangi v\xc3\xb5etud rootsi s\xc3\xb5durite vaimulik. Aastal 1709 toodi ta Peeter I k\xc3\xa4sul vangina Moskvasse, oli seal vabakslastuna luterlik vaimulik, seej\xc3\xa4rel oli aastal 1710 venelaste vallutatud Riias Riia Jakobi koguduse vaimulik. Sealt lahkus ta rootslaste juurde, oli aastast 1712 Karl XII \xc3\xb5uepastor (oli nominaalselt Vaasa-Mustasaari praost); viibis aastatel 1716\xe2\x80\x931719 Stockholmis. Ta oli segatud Georg Heinrich von G\xc3\xb6rtzi v\xc3\xa4lispoliitilisse af\xc3\xa4\xc3\xa4ri, kohtus aastal 1720 Kopenhaagenis Venemaa saatkonna esindajatega, seej\xc3\xa4rel s\xc3\xbc\xc3\xbcdistasid rootslased teda venelastega koost\xc3\xb6\xc3\xb6tamises ning nende kasuks spioneerimises. Brenner vahistati Hamburgis, talle esitati s\xc3\xbc\xc3\xbcdistus riigisaladuste reetmises ning ta hukati Stockholmis.\n_START_SECTION_\nLooming\n_START_PARAGRAPH_\nCarmen votivum in natalem regis Caroli XII. Aboae 1698, 2:o; An poesis sit utilis. Disputatio pro gradu. (Pernavie, Joh. Brendeken 1699. 4\xc2\xb0). Oli veel kirjanik, avaldas mitmeid vaimulikke t\xc3\xb6id.\n_START_SECTION_\nIsiklikku\n_START_PARAGRAPH_\nTema \xc3\xb5epoeg Johann Roos oli Tallinna Mihkli koguduse \xc3\xb5petaja.'